или юридическо лице, което участва в търговията с тютюневи изделия, включително с цел износ, от производителя до последния икономически оператор преди първия търговски обект за продажба на дребно;
 3)
 „първи търговски обект за продажба на дребно“ означава обект, където тютюневите изделия се пускат на пазара за първи път, включително автомати за продажба на тютюневи изделия;
 4)
 „износ“ означава транспортирането от Съюза до трета държава;
 5)
 „голяма опаковка“ означава опаковка, съдържаща повече от една потребителска опаковка на тютюневи изделия;
 6)
 „обект“ означава място, сграда или автомат за продажба на тютюневи изделия, където тютюневите изделия се произвеждат, съхраняват или пускат на пазара;
 7)
 „средство срещу подправяне“ означава устройство, позволяващо записване на процеса на проверка след прилагането на уникален идентификатор на равнище потребителска опаковка, посредством видеоклип или файл дневник, които, след като бъдат записани, не могат повече да бъдат променяни от даден икономически оператор;
 8)
 „офлайн неструктурирани файлове“ означава електронни файлове, създавани и поддържани от всеки издател на идентификатори, които съдържат данни в обикновен текстови формат, който позволява извличане на информацията, записана в уникалните идентификатори (с изключение на електронния времеви печат), използвани на равнище потребителска опаковка и голяма опаковка, без да има достъп до системата от хранилища;
 9)
 „регистър“ означава записите, създадени и поддържани от всеки издател на идентификатори, на всички идентификаторни кодове на икономически оператори, оператори на първите търговски обекти за продажба на дребно, на обекти и машини, заедно със съответната информация;
 10)
 „носител на данни“ означава носител, представляващ данните във формат, четим с помощта на устройство;
 11)
 „машина“ означава оборудване, използвано при производството на тютюневи изделия, което е неразделна част от производствения процес;
 12)
 „електронен времеви печат“ означава датата и времето за настъпване на дадено събитие, записани по UTC (координирано универсално време) в зададен формат;
 13)
 „първично хранилище на данни“ означава хранилище на данни, в което се съхраняват данни във връзка с проследяването, свързани изключително с продуктите на даден производител или вносител;
 14)
 „вторично хранилище на данни“ означава хранилище, съдържащо копие от всички данни във връзка с проследяването, съхранявани в първичното хранилище на данни;
 15)
 „маршрутизатор“ означава устройство, установено в рамките на вторичното хранилище на данни, което предава данни между различните компоненти на системата от хранилища на данни;
 16)
 „система от хранилища на данни“ означава система, която се състои от първични хранилища, вторично хранилище и маршрутизатор;
 17)
 „общ речник на данните“ означава набор с информация, която описва съдържанието, формата и структурата на дадена база данни и връзката между нейните елементи, използвани, за да се контролира достъпът до и манипулирането на базите данни, общи за всички първични и вторичното хранилища на данни;
 18)
 „работен ден“ означава всеки работен ден в държавата членка, за която издателят на идентификатори е компетентен;
 19)
 „пренатоварване“ означава всяко прехвърляне на тютюневи изделия от едно превозно средство на друго, по време на което тютюневите изделия не влизат и не излизат от даден обект;
 20)
 „лекотоварно превозно средство за извършване на продажби“ означава превозно средство, използвано за доставката на тютюневи изделия на няколко обекти за търговия на дребно в количества, които преди доставката не са били предварително определени.
 ГЛАВА